Diplomatic Magazine | ئایا بەرهەم ساڵح بە پەیوەندیەكانی لەگەڵ ئیسرائیل تا چەندە سەركەوتوو دەبێت؟\n"كاری بەرهەم ساڵح ئاسان نابێت"\nلەكاتی پرۆسەی هەڵبژاردنەكانی سەرۆككۆماری عێراقدا ڕادیۆی ئیسرائیل بەشێكی تایبەت كرد بە هەڵبژاردنەكانی سەرۆكی عێراق‌و تیشكی خستە سەر "پەیوەندیە گەرمەكانی نێوان بەرهەم ساڵح‌و ژمارەیەك لە سەركردەكانی ئیسرائیل‌و بەشداریكردنی دكتۆر بەرهەم لە كۆنگرەی "ئایباك" لە ئەمریكا.\n"موتی زاكین" ڕۆژهەڵاتناس‌و مێژوونووسی ئیسرائیلی دەڵێت: "هەموو بزوتنەوەیەك هەست بە گرنگی ئەمریكا دەكات، نوێنەرایەتی بەرهەم ساڵح لەدوای وەرگرتنی دكتۆراكەی لە بەریتانیاو هاتنی بۆ ئەمریكا لە پێناوی پەرەپێدان‌و بەهێزكردنی پەیوەندییەكانی ئەمریكاو كورد بوو، كە ئەوكات لە ئامادەكاریدابوون بۆ بەرزكردنەوەی پێگەی كورد".\nبەرهەم ساڵح پەیوەندیەكانی لەگەڵ یەهوودیەكانی ئەمریكا زۆر بەلایەوە گرینگ بوو\nهەروەها موتی وتی:" بەرهەم ساڵح ئەو ماوەیەی لە ئەمریكا بوو، زیاتر كاری لەسەر ئەوانە كرد كە لە ناو سیاسەتی ئەمریكا خاوەنی بریاڕ بوون، لە ناویشیاندا لوبی ئیسرائیلی لە ئەمریكا، بەتایبەتی شارەزایی زۆری وەرگرت لەسەر كارو چالاكیەكانی " لوبی ئایپاك" كە سەر بە ئیسرائیلە".\nزاكی كە پسپۆڕە لە كاروباری كەمینەكانی ڕۆژهەڵاتی ناوەراست‌و چەندین لێكۆڵینەوەی لەسەر كوردو كوردستان هەیە دەڵێت:" بەرهەم ساڵح پەیوەندیەكانی لەگەڵ یەهوودیەكانی ئەمریكا زۆر بەلایەوە گرینگ بوو، بەڵام پێموانیە پەیوەندیەكانی لەگەڵ خودی وڵاتی ئیسرائیل بەلایەوە گرینگ بووبێت" .\nپەیوەندییەكانی بەرهەم ساڵح لەگەڵ ئیسرائیل بەرهەم گەورە ناكات‌و زیانیشی پێناگەیەنێت\nبەڵام (عیران زنغەر) ڕۆژنامەنوسی ئیسرائیلی‌و پسپۆری كاروباری عەرەبی دووپاتی دەكاتەوە كە "پەیوەندییەكانی بەرهەم ساڵح لەگەڵ ئیسرائیل بەرهەم گەورە ناكات‌و زیانیشی پێناگەیەنێت".\nكاری ئێستای بەرهەم ساڵح لە ژێر سێبەری تائیفی و هەرێمایەتیدا لە عێراقدا ئاسان نابێت، وە لە هەمان كاتدا ململانێی ئێران‌و ئەمریكا لە عێراقدا زیاتر بووەو زیاتریش ئەبێت\nسەرەڕای دەسەڵاتە رەمزییەكانی كە دەستوری عێراقی بە سەرۆك كۆمارێكی كوردی داوە.\nكاری ئێستای بەرهەم ساڵح لە ژێر سێبەری تائیفی و هەرێمایەتیدا لە عێراقدا ئاسان نابێت، وە لە هەمان كاتدا ململانێی ئێران‌و ئەمریكا لە عێراقدا زیاتر بووەو زیاتریش ئەبێت‌و تا ئێستاش شەڕ لە نێوان هێزەكانی هەرێمایەتی لە سوریاو یەمەندا كراوەیەو بەردەوامەو بەو ئاسانیەش كۆتایی نەهاتووەو نایەت.\nبۆیە كاری گرنگی بەرهەم ساڵح‌و تیمی هاوڕێی لە حكومەت لە ئێستادا ئەوەیە كەوا عێراق دوربخەنەوە كە نەبێتە بریكاری هیچ لایەنێكی دەرەكی‌و بیانی، شەڕ بۆ هیچ كامیان نەكات‌و ئەو وێنەیە بگۆرن كە عێراق ببێتە گۆرەپانی یەكلاكەرەوە، یان باخچەی پشودانی وڵاتانی دراوسێ.\nبۆیە با چاوەروان بین‌و بزانین بەرهەم ساڵحی سەرۆك كۆمارە كوردەكە چی ئەكات‌و چی لە هەگبەدایە بۆ خاكی عێراق‌و عێراقییەكان‌و كوردستان.\nلە خراپترەکان خراپێك\nد. ئیبراهیمی مه‌لا زاده | سیاسی


دایناسوڕە باشەکە (بە ئینگلیزی: The Good Dinosaur) ئەنیمەیشنێکی سەرکێشیی کۆمیدیی ئەمریکیی سێ دوورییە. بەرھەمیان ھێنا لە ستۆدیۆی پیکسار و کۆمپانیای واڵت دیزنیە فیلمەکەی ئازاد کرد، فیلمەکە ڕایمۆند ئۆچە ڕۆڵی سەرەکی تێدا دەبینێت، جاک بڕایت، سام ئیلۆت، ئانا پاکوین، ئاجی باکڵی، ستیف زان، فرانسیس مەکدورمان، جێفری ڕایت وە مارکۆس سکرینبەر.\nفیلمی دایناسۆڕە باشەکە بڵاوکرایەوە لە شانۆیەکی ئەمریکی لە تشرینی دووەمی ٢٥ی ٢٠١٥، وە فیلمەکە لە ڕۆژھەڵاتی ناوەڕاست لە شانۆیەک بڵاوکرایەوە لە ١٠ی کانوونی یەکەمی ٢٠١٥.\nوەرگیراو لە «https://ckb.wikipedia.org/w/index.php?title=دایناسۆڕە_باشەکە&oldid=706536»\nدواجار لە ٢٠:٢٧ی ١٠ی ئابی ٢٠٢٠ دەستکاری کراوە\nئەم پەڕەیە دواجار لە ٢٠:٢٧ی ١٠ی ئابی ٢٠٢٠ نوێ کراوەتەوە.


ده‌ستپێشخه‌ری بۆ كاری خێرله گه‌ڵ ترسی ئه‌وه‌ی كه تووشی خلیسكان و لادان ببیت.\nدانراوه له‌لایه‌ن: ده‌نگی ئیسلام ڕێكه‌وت: ١٠/٣/ ٢٠٠٦\nپرسیار: جاری وایه ده‌ستپێشخه‌ری بۆ هه‌ندێ كار كه به‌رژه‌وه‌ندی بانگه‌وازی تێدایه، به‌لاَم مرۆڤ ئه‌ترسێ ئه‌گه‌ر ده‌ستپێشكه‌ری بكات و زوو بچێته پێشه‌وه تووشی هه‌ڵدێرو هه‌ڵه ببێت، به نموونه: كاتێك بانگه‌شه ئه‌كرێت بۆ جیهاد یان بو كارێك له ناوچه‌یه‌كدا، ئه‌ترسی له‌وه‌ی كه ئه‌گه‌ر دوا بكه‌ویت و نه‌چیت ئه‌و هه‌له‌ت له ده‌ست بچێ و بێ به‌ش بیت له پاداشتی بانگه‌واز بۆ لای خوا، وه ئه‌گه‌ر ده‌ستپێشكه‌ریشت كردو چویت ئه‌وا ئه‌ترسی له‌وه‌ی كه تووشی كۆمه‌ڵێ هه‌ڵدێر یان هه‌ڵه ببیت، چاره‌سه‌ر چییه له حاڵه‌تێكی وادا؟\nوه‌ڵام: چاره‌سه‌ره‌كه ئاسانه سوپاس بۆ خوا، پێویسته بزانین كه مه‌به‌ست له ده‌سپێشخه‌ری ئه‌وه نییه كه هه‌ر ئێسته بڕیاره‌كه بده‌یت ده‌ست پێ بكه‌یت، وه مه‌به‌شتیش له نه‌رم و نیانی و له سه‌ر خۆیی ئه‌وه نییه كه ساڵێك كاره‌كه دوا بخه‌یت، ئه‌توانیت له چه‌ند ڕۆژێك یان چه‌ند هه‌فته‌یه‌كدا بیر بكه‌یته‌وه‌و ڕاوێژ بكه‌یت و ڕای له سه‌ر وه‌ربگریت و ئه‌وجا بڕیار بده‌یت به چوون یان نه‌چوون.\nزۆرێك له گه‌نج و لاوه‌كان كه په‌له‌و خێرایی پاڵیان پێوه ئه‌نێت له هه‌ندێ شوێنی دیاری كراودا، وه‌ك لادانی خراپه‌یه‌ك كه سه‌ربكێشێت بۆ ئه‌نجامدانی خراپه‌یه‌كی له‌و گه‌وره‌تر، یان له‌و كارانه‌ی كه وا گومان ئه‌به‌ن كه خێر یان شه‌ڕی بۆ بانگه‌وازه‌كه هه‌یه، ئه‌وكات تووشی هه‌ڵه ئه‌بن، كه‌واته: په‌له‌كردن ئه‌وه‌یه كه بڕیاره‌كه له دایكبووی ئه‌و چركه‌ساته بێت كه تێدایدایت.\nبه‌لاَم ئه‌گه‌ر خۆت بۆ كارێك ئاماده‌كردبوو، ئینجا هه‌لیشت بۆ هاته پێش و پێی هه‌ڵسایت، ئه‌وه پێی ناوترێت په‌له كردن، به‌ڵكوو ئه‌مه ئه‌وه‌یه كه پێی ئه‌ڵێین (ده‌سپێشخه‌ری).\nبه نموونه: كه‌سێك ئه‌یه‌وێت به‌ره‌و خوای گه‌وره بێت و ته‌وبه بكات، وه تۆش ئه‌ته‌وێت ڕێی نیشان بده‌یت و بانگی بكه‌یت، به‌لاَم ئه‌یخه‌یت به پاشاو كه‌مته‌رخه‌می ئه‌كه‌یت، ئه‌ڵێی: نا جارێ تاكو هه‌ڵێكی گونجاو دێته پێشه‌وه.. !.\nبه‌لاَم ئه‌گه‌ر بڕیاره‌كه هه‌بوو كاتی گونجاویش هاته پێش ئه‌وه له نزیكترین كات و فرسه‌تا هه‌نگاو بنێ و دوا مه‌كه‌وه.\nكه‌سێكی تر ئه‌یه‌وێت ته‌وبه بكات، ئه‌ڵێ: من بانقێكم هه‌یه كه سووی تێدایه، وه ئه‌مه‌وێت ده‌رباز بم له ده‌ستی، له‌م كاته‌دا نابێت پێی بڵێیت: ڕاوه‌سته‌و په‌له مه‌كه تاكو لێكۆڵینه‌وه‌ی له سه‌ر ئه‌كه‌ین بۆت، وه دوای دوو مانگ هه‌واڵه‌كه‌ت ئه‌ده‌ینه‌وه.. !\nبه‌ڵكو پێی ئه‌ڵێین: یه‌كسه‌ر ده‌ست پێ بكه‌و واز بێنه‌و داوای لێ بوردن بكه له خوای گه‌وره، هه‌ر ئێسته په‌یوه‌ندی ئه‌كه‌م به زانایانه‌وه و بزانین چی ئه‌ڵێن و چۆن ده‌رباز بیت لێیی، ئه‌مه ده‌سپێشخه‌رییه له شوێنی خۆیداو په‌له كردن له‌م حاڵه‌تانه‌دا له شوێنی خۆیدایه.\nجا ده‌سپێشخه‌ری له كارێكدا ئه‌بێت كه ڕوون و ئاشكرا بێت، به‌ڵام ئه‌و كاره‌ی پێویستی به بیركردنه‌وه‌و تێڕوانینی قوڵ هه‌یه، ئه‌وه هه‌ر ئه‌بێت ورد بیری لێ بكرێته‌وه‌و ڕاوێژی له‌سه‌ر وه‌ربگیرێت، به‌ڵام ئایا ماوه‌ی ڕاوێژكاریه‌كه چه‌نده؟!\nخوای گه‌وره بو هه‌موو شتێك ئه‌ندازه‌یه‌كی داناوه، به چاكه‌و حیكمه‌ته‌وه، ماوه‌یه‌كی دیاری كراوی پێویسته‌و ئیتر ئه‌و كاته بڕیاری دروست و له جێی خۆی بۆ ده‌ده‌یت\nid => 1137\nheadTitle => 'ده‌ستپێشخه‌ری بۆ كاری خێرله گه‌ڵ ترسی ئه‌وه‌ی كه تووشی خلیسكان و لادان ببیت.'\n[1.2 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 1137)))\n[1.34 ms] UPDATE `dangiislam_article` SET `clicked` = ? WHERE (`dangiislam_article`.`id` = 1137)\n[0.37 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 1137) LIMIT 1\n[0.72 ms] SELECT `dangiislam_article`.* FROM `dangiislam_article` WHERE (id= '1137') AND (status='1') AND (title<>'0') LIMIT 1\n[30.02 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') ORDER BY `priority` desc, `id` desc LIMIT 4\n[28.99 ms] SELECT `dangiislam_article`.* FROM `dangiislam_article` WHERE (category_id = 236)\n[10.08 ms] SELECT `dangiislam_article`.* FROM `dangiislam_article` WHERE (category_id = 236) AND (id <> '1137') AND (status='1') ORDER BY `id` desc LIMIT 3\n[6.54 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='1137') ORDER BY `comment_id` desc, `featured` desc\n[32.16 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n[0.12 ms] SELECT `dangiislam_writer`.* FROM `dangiislam_writer` WHERE (((`dangiislam_writer`.`id` = 1)))\n1.11.3/5.3.29 Variables Debug Not authorized 16 in 112.2 ms Registry (6)«


سه‌رچاوه‌یه‌كی به‌رپرس له وه‌زاره‌تی دارایی و ئابووری هه‌رێمی كوردستان لیستێكی نوێی دابه‌شكردنی مووچه‌ی فه‌رمانبه‌رانی هه‌رێمی كوردستانی بۆ كوردستان 24 ئاشكرایكرد و رایگه‌یاند، هه‌ر 30 رۆژ جارێك مووچه دابه‌شده‌كرێت و به‌گوێره‌ی پلانی وه‌زاره‌ت له 5ی مانگی داهاتووش ده‌ست به دابه‌شكردنی مووچه ده‌كرێت.\nئه‌و سه‌رچاوه‌یه به كوردستان 24ی راگه‌یاند، یه‌كه‌م لیستی مووچه چه‌ند وه‌زاره‌ت و ده‌سته و به‌ڕێوه‌به‌رایه‌تییه‌ك له‌خۆده‌گرێت و گوتی، مووچه‌ی فه‌رمانبه‌رانی ئه‌و وه‌زاره‌تانه‌ی ناویان له لیستی یه‌كه‌مدا هاتووه به‌و داهاته دابه‌ش ده‌كرێت كه وه‌زاره‌تی سامانه سرووشتییه‌كانی هه‌رێم له‌ڕێگه‌ی فرۆشتنی سه‌ربه‌خۆی نه‌وتی هه‌رێمی كوردستانه‌وه دابین ده‌كات، كه بڕه‌كه‌ی بریتییه له 378 ملیار دینار.\nسه‌باره‌ت به‌و وه‌زاره‌تانه‌ی ناویان له لیستی یه‌كه‌مدا هاتووه ئاشكرایكرد، "یه‌كه‌م لیستی دابه‌شكردنی مووچه هه‌ریه‌ك له وه‌زاره‌تی پیشمه‌رگه، په‌روه‌رده، خوێندنی باڵا، ته‌ندرووستی، مووچه‌ی خاوه‌ن پێداویستی تایبه‌ت و چه‌ند ده‌سته و وه‌زاره‌تێكی دیكه له‌خۆ ده‌گرێت"، ئاماژه‌ی به‌وه‌شداوه, "ئه‌و وه‌زاره‌ت و ده‌ستانه‌ی ناویان له لیستی یه‌كه‌مدا نه‌هاتووه، مووچه‌كانیان له‌و 317 ملیار دیناره ده‌درێت، كه مانگانه حكوومه‌تی به‌غدا وه‌ك پشكی هه‌رێم له‌داهاتی عێراق خه‌رج ده‌كات".


نۆبڵی ئاشتی درایە دوو رۆژنامەڤان\nئەمڕۆ هەینی 08-10-2021 براوەی خەڵاتی نۆبڵ بۆ ئاشتی ئاشکراکرا و دوو رۆژنامەڤان، کە یەکێکیان رووسی و ئەوی دیکەشیان فیلیپینییە، بە براوەی خەڵاتەکە دەستنیشانکران.\nدیمیتری موراتۆڤ، رۆژنامەڤانی رووسی و ماریا رێسسا، خانمە رۆژنامەڤانی فیلیپینی، بە هاوبەشی بوونە براوەی خەڵاتی نۆبڵی 2021 بۆ ئاشتی.\nلیژنەی نەرویجی بۆ خەڵاتی نۆبڵ رایگەیاند، پێدانی خەڵاتی نۆبڵ بۆ ئاشتی بەو دوو رۆژنامەڤانە لەسەر بنەمای کاری رۆژنامەڤانییان بووە لە رۆژنامەڤانیی بنکوڵکاری لە بواری ئازادی و پاراستنی ئازادی رادەربڕین لەو دوو وڵاتە.\nلیژنەی نەرویجی بۆ خەڵاتی نۆبڵ لە ئەکاونتەکەی خۆی لە تویتەر رایگەیاند، لیژنەکە بڕیاریداوە خەڵاتی نۆبڵ بۆ ئاشتی بۆ ساڵی 2021 بداتە ماریا رێسسا و دیمیتری موراتۆڤ بۆ هەوڵەکانیان لە پاراستنی ئازادی رادەربڕین کە مەرجی سەرەکییە بۆ دیموکراسی و ئاشتیی بەردەوام.\nبێریت رەیس ئاندرسۆن، سەرۆکی لیژنەی نۆبڵ رایگەیاند، ماریا رێسسا، خانمە رۆژنامەڤانی فیلیپینی و دیمیتری موراتۆڤ، رۆژنامەڤانی رووسی، راپۆرتی بنکوڵکارییان لە وڵاتەکانی خۆیاندا کردووە بۆ پاراستی ئازادیی رادەربڕین؛ راشیگەیاند، ئەو ئامانجەی کە ئەو دوو رۆژنامەڤانە کاریان بۆ کردووە، بنەمای سەرەکی پاراستنی دیموکراسی و جێگیرکردنی ئاشتی بەردەوامن.\nماریا رێسسا کێیە؟\nماریا ئەنجەلیتا رێسسا، رۆژنامەنێکی فیلیپینییە و هەڵگری وڵاتینامەی ئەمریکییە. ماریا 2ی تشرینی یەکەمی ساڵی 1963 لە مانیلای پایتەختی فیلیپین لە دایکبووە.\nلە تەمەنی 10 ساڵیدا لە رێگەی دایکییەوە کە پێشتر بەرەو ئەمریکا کۆچی کردبوو، چووەتە ئەمریکا.\nرێسسا جگە لە کاری رۆژنامەڤانی، هەروەها نووسەرە و خاوەن دوو کتێبە، کە باس لە نیگەرانییەکانی سەرهەڵدانی " تیرۆر" لە ناوچەی باشووری رۆژهەڵاتی ئاسیا دەکات.\nرێسسا لە ساڵی 2012 لەگەڵ سێ خانمە رۆژنامەڤانی دیکە و بە ئەندامیێتیی تیمێکی 12 رۆژنامەڤانی فیلیپینی ماڵپەڕی هەواڵیان بەناوی "راپلەر"یان دامەزراند کە لە ماوەی کەمتر لە سێ ساڵ بووە یەکێك لە سەرچاوە گرنگ و سەرەکییەکانی گواستنەوەی هەواڵ لە فیلیپین.\nبەهۆی رۆژنامەڤانیی بنکوڵکاری، کە لە سیستەمی سیاسی و ئازادی رادەربڕين لە فیلیپین ئەنجامیداوە، رێسسا رووبەڕووی گرفت و کێشە بووەتەوە لەگەڵ دەسەڵاتی سیاسی و چەند جارێك دەستگیرکراوە.\nرێسسا بەم خەڵاتەی نۆبڵ بۆ ئاشتی کە ئەمڕۆ 8-10-2021 وەریگرتووە، بووەتە خاوەن 14 خەڵاتی ناوخۆیی ئەمریکا و جیهان.\nدیمیتری موراتۆڤ کێیە؟\nدیمیتری موراتۆڤ، رۆژنامەنووسی رووسی لە 30-10-1961 لە شاری کیوبیشێفی رووسیا لە دایکبووە و لە ساڵی 1987وە دەستی بەکاری رۆژنامەڤانی کردووە. موراتۆڤ جگە لە کاری رۆژنامەڤانی، هاوکات نووسەر و پێشکێشکاری تەلەفزیۆنیشە.\nلە ساڵی 1993دا موراتۆڤ و نزیکەی 50 لە هاوپیشەییەکانی رۆژنامەی نۆڤایا گازێتا-یان دامەزراند، کە کاری لەسەر مژارە سیاسییەکانی نێو رووسیا دەکرد و بە یەکێک لە سەرچاوەکانی بڵاوکردنەوەی هەواڵی دژی دەسەڵات ناسرابوو و لایەنگری زۆری لەنێو ئۆپۆزیسیۆندا هەبوو.\nلە ساڵی 2010وە، موراتۆڤ دەستی بە کاری بنکوڵکاری کردووە و لە چەندین دۆسیەی گەندەڵی سیاسی و هەروەها پاراستنی ئازادییەکانی رادەربڕین کاری کردووە و براوەی چەندین خەڵاتی نێودەوڵەتی بووە.


ژمارەی تووشبووانی کۆرۆنا له کوردستان گەیشتە ١٠٩٣ کەس - Mehr News Agency\nAP ١٣٩٩ Ordibehesht ٦ ٢١:٢٩\nNews Code 32131\nبە ڕاپۆرتی ئاژانسی هەواڵی مێهر، ئارەزوو فەلاحی بەڕێوەبەری پەیوەندییە گشتییەکانی زانکۆی زانستە پزیشکییەکانی کوردستان بە ئاماژە بە تاقیکاری لە سەر ٢ هەزار و ٦٤٥ کەسی گومان لێکراو بە تووشبوون بە کۆرۆنا لە کوردستان، وتیشی: لەو ڕێژەیە گیرۆدەبوونی ١٠٩٣ کەس پشت‌ڕاست کراوەتەوە و وەڵامی ١٤٧١ کس نەرێنی بووە.\nڕاشیگەیاند: لەو ١٠٩٣ کەسە ٢٧٦ کەسیان لە سەقز، ١٤٢ کەس لە بانە، ٢٦٥ کەس لە سنە، ۵٦ کەس لە کامیاران، ٩١ کەس لە قوروە، ۶۹ کەس لە مەریوان، ۶٧ کەس لە دیواندەرە، ۴۸ کەس لە بیجار، ۵۹ کەس لە دێولان و ۲۰ کەس لە سەوڵاوا ئالوودەی کۆرۆنا بوونە.\nفەلاحی بە ئاماژە بە گیان لە دەستدانی ١١٤ کەس لە پارێزگای کوردستان بە هۆی نەخۆشیی کۆرۆنا، وتیشی: لەو ڕێژەیە ٣٢ کەس لە سەقز، ٢٠ کەس لە سنە، ١٩ کەس لە قوروە، ١٦ کەس لە بانه، ٤ کەس لە دیواندەرە، ٩ کەس لە کامیاران، ٨ کەس لە بیجار، ٥ کەس لە مەریوان و یەک کەس لە دێولان بوونەتە قوربانیی ئەو ڤایرووسە.\nبەڕێوەبەری پەیوەندییە گشتییەکانی زانستە پزیشکییەکانی کوردستان جەختی لەوەش کرد: تا ئێستا ٦٢٣ کەس لە نەخۆشانی کۆرۆنا چابوونەتەوە.


سیناتۆرێـک: سه‌رۆک ئۆباما ئاشتۆن کارته‌ری بۆ پـۆسـتی وه‌زیری به‌رگری کاندیدکردووه\nسیناتۆر جێم ئینهۆف گه‌وره‌ی کۆماریـیه‌کان له کۆمیته‌ی هێزه چه‌کداره‌کان له ئه‌نجومه‌نی سیناتی ئه‌مه‌ریکا ده‌ڵێت سه‌رۆک ئۆباما ئاشتۆن کارته‌ری جێـگری پـێشووی وه‌زیری به‌رگری بۆ پـۆستی وه‌زیری به‌رگری کاندیدکردووه، ئه‌مه‌ش تاوه‌کو شوێنی چه‌ک هه‌یگڵ بگرێته‌وه که له هه‌فته‌ی ڕابردوو بڕیاری ده‌ست له‌کارکێشانه‌وه‌ی دا.\nچاودێران ده‌ڵێن ئاشتۆن کارته‌ر ئه‌زمونێـکی باشی له وه‌زاره‌تی به‌رگریدا هه‌یه که ئه‌مه‌ش گرنگه له‌و ده‌مه‌ی وه‌زاره‌ته‌که به ژماره‌یه‌ک نائارامی ڕۆژهه‌ڵاتی ناوه‌ڕاسته‌وه سه‌رقاڵه و هه‌روه‌ها خۆی ئاماده‌ده‌کات بۆ قۆناغێـکی نوێ له ئه‌فغانسـتان له‌و ده‌مه‌ی هێزه شه‌ڕکه‌ره‌کانی ناتۆ لێی ده‌کشێنه‌وه.\nپاشان ئاماژه بۆ ئه‌وه ده‌که‌ن فه‌رمانده باڵاکانی له‌شـکر زۆر ڕێزی لێده‌گرن، ئه‌مه‌ش هۆکارێـکی ئه‌رێنی ده‌بێت بۆ په‌سه‌ندکردنی له لایه‌ن کۆنگرێسه‌وه بۆ پـۆسته‌که. له پاڵ ئه‌مانه‌شدا شاره‌زایـیه‌کی باشی هه‌یه له به‌ڕێوه‌بردنی بوجه‌ی گه‌وره‌دا.\nهه‌رچه‌نده ئاشتۆن کارته‌ر که‌سێـکی خاوه‌ن ئه‌زمونه له بواری زانستی و ئه‌کادیمی له وه‌زاره‌تی به‌رگری ، به‌ڵام خزمه‌تی سه‌ربازی نه‌کردووه. ئه‌مه‌ش له به‌رژه‌وه‌ندی نـیـیه بۆ وه‌رگرتنی ئه‌م پـۆسته له کاتێـکدا زۆربه‌ی وه‌زیرانی پـێشـووی به‌رگری ئه‌مه‌ریکا خزمه‌تی سه‌ربازیـیان کردووه.


کتێبێک لەبارەی مێژووی هەولێر چاپکرا | semakurd.net\nکتێبێک لەبارەی مێژووی هەولێر چاپکرا\nوتار | پووشپەڕ 10, 2016 - 2:08پ.ن.\nهەولێر لە نێوان ساڵانی ۱۹٦۳-۱۹۷٠" ناونیشانی کتێبەکە و لە بنەڕەتدا تێزێکی دکتۆرایە، باس لە ماوەیەکی هەستیاری مێژوویی شاری هەولێر دەکات.\nد.شوان خۆشناو نووسەری کتێب لەبارەی ئەم بەرەهەمەوە دەڵێت: کتێبەکە باس لە شاری هەولێر لە کۆتایی حوکمرانی سەردەمی عەبدولکەریم قاسم ۸ی شوباتی ۱۹٦۳واتە لە کودەتای یەکەمی بەعس تا رێککەوتنامەی ۱۱ی ئازاری ۱۹۷٠دەگرێتەوە.\nسەرچاوەی هەمەجۆر و بەڵگەنامەی حیزبی و حکومی زۆری تێدا بەکارهاتووە و هەموو پێشهات و پەرەسەندنە سیاسییەکانی ئەو ماوە مێژووییە لە رووداوە سیاسییەکان و گۆڕانکاریەکان و شەڕەکانی پێشمەرگە و حکوومەت لە سنووری لیواکە و کۆمەڵێک بابەتی پەیوەست بەشارەکە لە چوار بەشی سەرەکی تاوتوی کراوە.\nنووسەر ئاماژە بۆ ئەوەش دەکات: کتێبەکە بە سوپاسەوە لە چاپخانەی زانکۆی سەلاحەدین و بە سپۆنسەری خانەوادەی فەرماندەی فارس باوە چاپکراوە، ماوەیەکی دیکە بە نیازین لە کۆڕێکی تایبەتدا دابەشکردن و ئۆتۆگرافی بۆ بکەین.


هەڵوێستێكی تری توندی توركیا لەبارەی ریفراندۆمی هەرێم\n14/09/2017 1413 جار خوێندراوه‌ته‌وه\nوتەبێژی حكومەتی توركیا رایگەیاند ئەنجامدانی ریفراندۆمی هەرێمی كوردستان باجی دەبێت‌و كاری دروست هەڵوەشاندنەوەیەتی.\nبکر بوزداغ وتەبێژی حكومەتی توركیا لەكۆنگرەیەكی رۆژنامەوانیدا لە بارەی هەوڵەكان بۆ رێگریكردن لەئەنجامدانی ریفراندۆمی سەربەخۆیی هەرێم رایگەیاند كاری دروست ئەوەیە ریفراندۆمەكە ئەنجامنەدرێت.\nلەبارەی پاشگەزنەبوونەوەی بەرپرسانی هەرێمی كوردستان لەئەنجامدانی ریفراندۆم بوزداغ رایگەیاند ئەگەر "ریفراندۆمەكە هەڵنەوەشێندرێتەوە، بەدڵنیاییەوە ئەوە باجی خۆی دەبێت، بەرانبەری دەبێت‌و دەرەنجامەكانی ریفراندۆمەكە ناسەقامگیری، قەیران‌و پشێوی دەبێت".\nناوبراو هەروەها هۆشداریدا بەوەی ئەنجامدانی ریفراندۆمی هەرێم، مەترسی ئەمنی دیكە روودەدات‌و زۆر كێشەی دیكە سەرهەڵدەدات، كە ئەمڕۆ ناتوانرێت پێشبینی بكرێت.\nهەر ئەمڕۆ وەزارەتی دەرەوەی توركیا ڕاگەیەندراوێكی بڵاوكردەوەو رایگەیاند ئەنجامدانی ریفراندۆم بەدڵنیاییەوە كاردانەوەی دەبێت‌و خۆشحاڵی وڵاتەكەشی بەرانبەر بریارەكەی پەرلەمانی عێراق دژی پرۆسەكە نیشاندا.\nپەرلەمانی عێراق لەبریارێكدا ریفراندۆمی هەرێمی رەتكردەوە‌و حەیدەر عەبادی راسپارد بۆ گرتنەبەری رێوشوێنی پێویست بۆ پاراستنی یەكێتی خاكی عێراق، كە پرۆسەكە 25 ئەم مانگە بەرێوەدەچێت.\nلێدوانەكانی بەرپرسانی توركیا لەگەڵ نزیكبوونەوەی وادەی ئەنجامدانی ریفراندۆم توندتبوونەتەوەو هەڕەشە ئامیزن، لە سەرجەم لێدوانەكاندا ئاماژە بەكاردانەوەی سەربازی دەكرێت، بەڵام باس لە سەرچاوەی كاردانەوەكان نەكراوە.\nئەمە لەكاتێكدایە نەوتی هەرێمی كوردستان لە ڕێگەی توركیاوە هەناردەی دەرەوە دەكرێت، كە سەرەكی ترین سەرچاوەی داهاتی هەرێمە.\nر . ا


ناساندنی بانگەوازی ئیسلامی و بانگخوازان\nبانگخوازو پلەی بەرزی بانگخواز:\nبانگخواز ئەو كەسەیە كە بانگی ئیسلامی ناسیوەو لەوەش تێگەیشتووە كە ئەم ئیسلامە ئەمانەتە لە گەردنیداو ئەبێ -وەك خوا ئەیەوێت نەك خەڵكی- بیگەیەنێتە مرۆڤەكانی دەورو بەری، واتە خوای پەروەردگارو پەیامی خواو پێغەمبەری خوایان پێبناسێنێت و بەرەو سەلماندن و چەسپاندنی ئیسلامیان بهێنێت لەژیانی فەردی و دەستەجەمعیاندا، ئەمەش پلەیەكی گەورەیە ئەگەر خوا بیدات بەمرۆڤی موسڵمان، خوای گەورە ئەفەرموێت:(وَمَنْ أَحْسَنُ قَوْلًا مِمَّنْ دَعَا إِلَى اللَّهِ وَعَمِلَ صَالِحًا وَقَالَ إِنَّنِي مِنَ الْمُسْلِمِينَ)، كێ لەوە قسەیەكی چاكتری هەیە كە بانگ بۆلای خوا ئەكات و ئیشی باش ئەكات و رایئەگەیەنێت و ئەڵێ: دڵنیابن من لە گرووپی موسڵمانانم، ئەمەش بۆیە وایە چونكە ئەو كارەی ئەو ئەیكات وەزیفەی پێغەمبەرە(صلی الله علیەوالەوسلم) وەك خوای گەورە ئەفەرموێت: (يَا أَيُّهَا النَّبِيُّ إِنَّا أَرْسَلْنَاكَ شَاهِدًا وَمُبَشِّرًا وَنَذِيرًا (45) وَدَاعِيًا إِلَى اللَّهِ بِإِذْنِهِ وَسِرَاجًا مُنِيرًا)،ئەی پێغەمبەری خوا! ئێمە تۆمان ناردووە تا شایەتبیت و مژدەدەربیت و ئاگاداركەرەوەبیت،ببیتە بانگخواز بۆڕێگەی خوا بەئیزنی خواو ببیتە چرایەكی رۆشن،پێغەمبەریش(صلی الله علیەوالەوسلم) ئەفەرموێ:(بلغوا عنی ولو آیە) ، لەبری من پەیامی ئیسلام بگەیەنن ئەگەر ئایەتێكیش بووە، هەروەها ئەفەرموێ:( نَضَّرَ اللَّهُ امْرَءًا سَمِعَ مِنَّا حَدِيثًا فَبَلَّغَهُ كَمَا سَمِعَهُ ، فَرُبَّ مُبَلَّغٍ أ أحفظحفظ مِنْ سَامِعٍ) ، روو سووربێت ئەو كەسەی كە قسەیەك لە ئێمە ئەبیسێت و ئەیگەیەنێت بەوشێوەیەی كەبیستوویەتی، رێئەكەوێت ئەوەی ئەوقسەیەی پێئەگات باشتر تێئەگات لێی لەوكەسەی كە گوێی لەقسەكە بووە، لەریوایەتێكی تردا هاتووە:( فَرُبَّ مُبَلَّغٍ أَوْعَى مِنْ سَامِعٍ)، رواه أحمد والترمذى وابن حبان. رێئەكەوێت كە قسە پێگەیەنراوەكە هۆشیاتربێت لەگوێگرەكە.\nئەبوئومامەی باهیلی ئەڵێ:باسی دوو كەس كرا بۆ پێغەمبەر(صلی اللەعلیەوالەوسلم)، یەكێكیان پیاوێكی خواناس و ئەویتریان پیاوێكی زانا بوو، پێغەمبەر صلی اللەعلیە والە وسلم فەرمووی: (فَضْلُ الْعَالِمِ عَلَى الْعَابِدِ كَفَضْلِى عَلَى أَدْنَاكُمْ). رێزی زانا بەسەر خواپەرستدا وەك رێزی من وایە بەسەر خوارترین كەستاندا، پاشان فەرمووی:( إِنَّ اللَّهَ وَمَلاَئِكَتَهُ وَأَهْلَ السَّمَوَاتِ وَالأَرْضِ حَتَّى النَّمْلَةَ فِى جُحْرِهَا وَحَتَّى الْحُوتَ لَيُصَلُّونَ عَلَى مُعَلِّمِ النَّاسِ الْخَيْرَ ).رواه الإمام الترمذي .لە راستیدا خواو فریشتەكانی خواو خەڵكی ئاسمانەكان و زەمین و تەنانەت مێروولەش لەهێلانەكانیداو تەنانەت ماسی ناو دەریاكانیش نزای خێر بۆ ئەو مامۆستایە ئەكەن كە خەڵكی فێری خێر ئەكات.\nهەروەها ئەفەرموێ:(فإِذَا أَرَادَ اللَّهُ بِعَبْدٍ خَيْرًا استعمله على قضاء حوائج الناس)، رواه البيهقي،ئەگەر خوا ویستی خێری بە یەكێك هەبوو ئەوە بەكاری ئەهێنێت بۆ ئەنجامدانی پێویستیەكانی خەڵكی، زانایەكی گەورەی ئیسلامیش ئەڵێ: (دعوة الانبیا‌ء لوا‌و شرف لمن یحمله) .\nپێكهاتووە لە پەیامی خوا كە بەرجەستە ئەبێت لە:"قورئان و سووننەتە صەحیحەكانی پێغەمبەری خوادا صلی الله علیە والە وسلم ، پاش ئەمەش لە راڤەو ئیجتیهادی زانایانی ئیسلامدا كە بۆ ناسینی ئیسلام یان بۆسەلماندنی ئیسلام یان بۆ چەسپاندنی ئیسلام كردوویانە،ئەمانە بەمادەكانی بانگەواز دائەنرێن،كەئەم كتێبە بۆ ناساندنی ئەو پەیامە نووسراوە، ئەكرێ بەیەكەمیان بوترێت: شەریعەتی ئیسلامی، بەدووەمیان بوترێت: مینهاجی ئیسلامی كە ئێمە ئەم مینهاجەمانكردووە بەسێ بەشەوە: ئیجتیهاداتی فیقهی و ئیجتیهاداتی فیكری و ئیجتیهاداتی حەرەكی، كەدیارە ئەبێ ئەو ئیجتیهادانەش لە ژێر ڕۆشنایی شیرعەتەكەدا بێت و پێچەوانە نەبێتەوە لەگەڵیدا، خوای گەورە ئەفەرموێ: (لِكُلٍّ جَعَلْنَا مِنْكُمْ شِرْعَةً وَمِنْهَاجًا)،ئێمە بۆهەریەك لە ئێوەی میللەتانی پێغەمبەران شیرعەتێك و مینهاجێكمان بڕیارداوە)، شیرعەت دەقە نەگۆڕەكانی دینەو مینهاجیش ئیجتیهادە كە بە پێی كەس و كات و شوێن ئەگۆڕێت.\nهەموو ئەو كەسانەن كە بانگخواز پەیامی ئیسلام ئەدات بەگوێیانداو بەگشتی ئەبنە سێ بەش:\nخەڵكی بەگشتی:(بێلایەن)، ئەوانەی ئیسلامیان قەبوڵكردووە:(هەوادار)، ئەوانەی ئیسلامیان رەفزكردووە:(ناحەز) ..بەردەوام و بێ بێزاربوون پەیامی ئیسلام ئەدەین بەگوێی خەڵكیدا بەگشتی بەوەسیلەی حیكمەت، ئەوانەش كە دینەكەیان قەبوڵكردووە بەوەسیلەی مەوعیزە گۆشیانئەكەین بەم ئیسلامە راستەقینە، ئەوانەش ئیسلام رەفزئەكەن بەجوانترین شێوە جیدالیان لەگەڵدا ئەكەین، وەك خوای گەورە ئەفەرموێ: (ادْعُ إِلَى سَبِيلِ رَبِّكَ بِالْحِكْمَةِ وَالْمَوْعِظَةِ الْحَسَنَةِ وَجَادِلْهُمْ بِالَّتِي هِيَ أَحْسَنُ إِنَّ رَبَّكَ هُوَ أَعْلَمُ بِمَنْ ضَلَّ عَنْ سَبِيلِهِ وَهُوَ أَعْلَمُ بِالْمُهْتَدِينَ)، بانگبكە بۆ ڕێگەی خوا بەحیكمەت و بە مەوعیزەی چاك و بەجوانترین جەدەلیش موناقەشەیان لەگەڵ بكە، پەروەردگارەكەت زاناترە بەهەموو ئەو كەسانەی كە لەڕێگە راستەكەی ئەو لایانداوەو هەر ئەویش ئاگادارە لە كەسە بەرچاورۆشنەكان..\nخوای گەورە لەم ئایەتەدا هەرسێ بەشەكەی بانگكراوی باسكردووەو وەسیلەی گونجاویشی بۆ مامەڵەكردن لەگەڵ هەریەكەیاندا باسكردووە، حیكمەت بۆ هەموو خەڵكی بێلایەن و مەوعیزە بۆ خەڵكی هەوادارو جیدال بەجوانترین شێوە بۆ خەڵكی ناحەز!!\nدواندنی عەقڵ بە باسكردنی حیكمەتی خوا لە دروستكردنی بوونەوەرداو بە باسكردنی حیكمەتی خوا لە دانانی شەریعەتدا ئەركی گشتی موسڵمانی بانگخوازە بەرانبەر بەخەڵكی بێتەرەف، دواندنی دڵ بەئامۆژگاریكردن بەتەرغیب و تەرهیب ئەركی تایبەتی بانگخوازە بەرانبەر بە كەسانی هەواداری ئیسلام، جیدال و شكستهێنان بەزانیاری و بەفیكر ئەركی زۆرتایبەتی بانگخوازە بەرانبەر بەوانەی دژئەوەستنەوە بەرانبەر بەئیسلام و پرۆژەی ئیسلامی و هەوڵی تێكشكاندنی ئەدەن.\nهەندێ لە زانایان بانگكراو ئەكەنە چوار بەش:\nباوەڕدار"مٶمن": ئەو كەسەیە بڕوای بەخواو پێغەمبەرو پەیامی ئیسلام هێناوەو ئیسلام سەرنجی راكێشاوەو دەركی بەو خێرو شتەجوانانە كردووە كە لەئیسلام و ئیماندا هەیەو دڵی پێیخۆشەو یەقینی پەیداكردووە كە ئیسلام بۆ دونیاو بۆ ئاخیرەتیشی بەسوودە.. ئەم كەسە بانگ ئەكرێت تابێتە ڕیزی موسڵمانانەوەو كار بۆ ئیسلام بكات.\nدوودڵ"متردد": ئەو كەسەیە هێشتا راستی ئیسلامی بۆ دەرنەكەوتووەو بڕوای بەجوانی و بەسوودی ئیسلام نەكردووە، ئەم كەسە داوای لێئەكرێت كە بەردەوام چاوی هەر لەسەر ئیسلام بێت و دەربارەی بخوێنێتەوەو سەرلەمزگەوت و شوێنی كۆبوونەوەی موسڵمانان بدات و پرسیاربكات لە بانگخوازو زانایان، تا ئەو دوودڵی و دانەمەزراوییەی نامێنێت..\nهەلپەرست"نفعی": كەسێكە شوێن هەرشتێك بكەوێت بەچاویلكەی بەرژەوەندی دنیایی خۆی بۆی ئەڕوانێت و ئەگەر بەسوود بوو بۆ دونیای ئەوە شوێنی ئەكەوێت و ئەگەر زانی بۆ دونیاو كارو كەسابەتی بەسوود نیە( و زەرەری بۆ پەزەكانی هەیە) ئەوە پشتگوێیئەخات، ئەمانە نرخی دنیاو ئاخیرەتیان بۆ رۆشنئەكرێتەوەو بەراوردكاریان بۆ ئەكرێ لەنێوان دونیاو ئاخیرەتداو پێیانئەوترێت: (مَا عِنْدَكُمْ يَنْفَدُ ۖ وَمَا عِنْدَ اللَّهِ بَاقٍ ۗ وَلَنَجْزِيَنَّ الَّذِينَ صَبَرُوا أَجْرَهُمْ بِأَحْسَنِ مَا كَانُوا يَعْمَلُونَ)،( أَتَسْتَبْدِلُونَ الَّذِي هُوَ أَدْنَىٰ بِالَّذِي هُوَ خَيْرٌ ۚ) .(ئەوەی لە بندەستی ئێوەدایە تیائەچێت و ئەوەش لای خوایە ئەمێنێتەوە، بە دڵنیاییەوە خوا پاداشتی كردەوەكانی ئەوانە ئەداتەوە بەباشترین شێوە كە ئارامئەگرن). (ئەرێ ئەوە ئێوە ئەو شتەی كە خێرو باشە ئەیگۆڕنەوە بەئەو شتەی نزم و هیچە).\nپەلاماردەر"متحامل": ئەو كەسانەن كە بەچاویلكەی رەشەوە بۆ ئیسلام و هەموو ئەو شتانە ئەڕوانن كە پەیوەندن بە ئیسلامەوە لە ڕوویەك لە ڕووەكانەوە، ئەمانە بەردەوام هێرشئەكەنە سەر ئیسلام و حاڵەتی ئیسلامی و مێژووی ئیسلامی و بەرنامەی تێكشكاندنی ئیسلام و پرۆژەی ئیسلامیان هەیە..\nبانگخواز بەفیكر لەگەڵ ئەمانەدا رووبەڕوو ئەبێتەوەو پرۆژە ناحەزكاریەكەیان تێكئەشكێنێت و پەنا بۆ تووندوتیژی نابات، ئەگەر ئەوانیش پەنایان بۆ چەك و تووندوتیژی برد ئەوە ئەمیش لەژێر رۆشنایی"مصالح و مفاسد"دا هەڵویستی كۆتایی خۆی دیاریئەكات.\nدەروازەیەك بۆ ناساندنی بانگەوازی ئیسلامی و بانگخوازان\nبنەما یەكەمینەكانی بانگەواز:\n1. القدوة قبل الدعوە. (پێشەنگبوون پێش بانگكردن).\n2. التألیف قبل التعریف. (هۆگربوون پێوەی پێش ناساندنی ئیسلام پێی).\n3. التعریف قبل التكلیف. (ناساندنی ئیسلام پێش دابەزاندنی ئەرك بۆسەرشانی).\n4. التدرج فی التكالیف. (پلەپلە ئەرك داببەزێنە سەرشانی).\n5. التیسیر لا التعسیر. (ئاسانكاری بۆی نەك گرانكردنی لە سەری).\n6. اڵاصول قبل الفروع. (بنەماكانی ئیمان و ئیسلام پێش لقەكانیان).\n7. الترغیب قبل الترهیب. (مژدەپێدانی پێش ترساندنی).\n8. التفهیم لا التلقین. (حاڵی بكە نەك پێی بڵێیتەوە).\n9. التربیة لا التعریە. (پەروەردەی بكە نەك ئابڕووی بببەیت).\n10. تلمیذ إمام لا تلمیذ كتاب. (باقوتابی مامۆستا بێت نەك قوتابی كتێب).\n11. الاهم ثم المهم. (سەرەتا شتە زۆر گرنگەكان پاشان شتە گرنگەكان).\n12. الكیفیة لا الكمیە.( خەمی چۆنێتی بخورێت نەك چەندێتی).\n13. الاقناع لا الالزام.(قەناعەتپێكردن نەك ناچاركردن).\n14. العمل بالتنظیم لا للتنظیم.(كار بەڕێكخستن نەك كار بۆ ڕێكخستن).\n15. مراعاە قواعد انكار المنكر. ( رەچاوكردنی رێساكانی بەرگرتن لەخراپە). كە بەكورتی چوار رێسایە وەك ئیبن قەییمی جەوزییە باسیئەكات و ئەڵێ:\n( بەرگرتن لەخراپە چوار پلەیە:\nیەكەمیان: بتوانی خراپەكە لابەریت و چاكەیەك بخەیتە جێگەی.\nدووەمیان: خراپەكە كەمبكەیتەوە با نەشتوانی هەمووی لاببەیت.\nسێیەمیان: خراپەكە لاببەیت و خراپەیەكی وەك خۆی بێتە جێگەكەی.\nچوارەمیان: خراپەیەكی لەخۆی خرابپر بێتەجێگەكەی.\nدوو پلەی یەكەم رێگرتن لەو خراپانە دروستە،سێیەمیان جێگەی ئیجتیهادە، چوارەمیان حەرامە ئەو كارەبكەی) .\nسیفەتە پێویستەكانی بانگخواز:\n- پێش هەموو شتێك ئەبێ پەیوەندی بەخواوە بەهێزبێت:\nبانگخواز ئەبێ لە بانگكراوەكان خواناستربێت و خواپەرستتربێت، تا زیاتر خواناس و خواپەرستبێت زیاتر رۆحی بەهێزئەبێت و كاریگەری لەسەر بانگكراوەكانی ئەبێت و بەرەكەت لەقسەو كارەكانیدا ئەبێت، پێغەمبەر(صلی اللەعلیەوالەوسلم) ئەفەرموێت: ( إنَّ اللَّهَ عَزَّ وَجَلَّ إِذَا أَحَبَّ عَبْدًا دَعَا جِبْرِيلَ ، فَقَالَ: يَا جِبْرِيلُ إِنِّي أُحِبُّ فُلاَنًا فَأَحِبَّهُ، قَالَ: فَيُحِبُّهُ جِبْرِيلُ قَالَ: ثُمَّ يُنَادِي فِي أَهْلِ السَّمَاءِ: إِنَّ اللَّهَ يُحِبُّ فُلاَنًا، قَالَ: فَيُحِبُّهُ أَهْلُ السَّمَاءِ، ثُمَّ يُوضَعُ لَهُ الْقَبُولُ فِي الأَرْضِ، وَإِنَّ اللَّهَ عَزَّ وَجَلَّ إِذَا أَبْغَضَ عَبْدًا دَعَا جِبْرِيلَ، فَقَالَ: يَا جِبْرِيلُ، إِنِّي أُبْغِضُ فُلاَنًا فَأَبْغِضْهُ، قَالَ: فَيُبْغِضُهُ جِبْرِيلُ، قَالَ: ثُمَّ يُنَادِي فِي أَهْلِ السَّمَاءِ: إِنَّ اللَّهَ يُبْغِضُ فُلاَنًا فَأَبْغِضُوهُ، قَالَ: فَيُبْغِضُهُ أَهْلُ السَّمَاءِ، ثُمَّ تُوضَعُ لَهُ الْبَغْضَاءُ فِي الأَرْضِ).\nئیمامی ئەحمەد ئەفەرموێت:( لا ينبغي للرجل ان ينصب نفسه للفتيا حتى يكون فيه خمس خصال):\nاولها ان تكون له نية فإن لم يكن له نية لم يكن عليه نور ولا على كلامە نور.\nالثانية ان يكون له علم وحلم ووقار وسكينة.\nالثالثة ان يكون قويا على ما هو فيه وعلى معرفتة.\nالرابعة الكفاية والا مضغه الناس.\nالخامسة معرفة الناس. نابێت پیاو خۆی بكات بەموفتی تا پێنج سیفەت هەیە بۆی دروست نەبێت: یەكەمەكەیان ئەوەیە كە نیازێكی پاكی هەبێت، ئەگەر نیازی پاكی نەبێت ئەوەخاوەنی نوور نابێت و قسەكانیشی نوریان تێدانابێت، دووەم ئەبێ زانست وحەوسەڵەداری و وەقارو ئارامی تێدابێت، سێیەم ئەبێ بەهێزبێت لەوكارەدا كە خراوەتە سەرشانی و شارەزابێت تێیدا، چوارەم ئەبێ بەشی پێویستی هەبێت و (بێمنەت بێت لە خەڵكی لەڕووی دنیاییەوە) ئەگینا ئەبێتە بنێشتەخۆشەی دەمی خەڵكی، پێنجەم ئەبێ خەڵكناس بێت)..\nمامۆستا :ئیکرام کەریم


800 تیرۆریست لە بودجەی بنەماڵەکانی قوربانی تیرۆریزم پارەیان وەرگرتووە - Mehr News Agency\nAP ١٤٠٠ Mehr ٢٧ ١١:٥١\nNews Code 39653\nفەرمانداەی ئۆپراسیۆنی پارێزگای ئەنبار هەواڵی دا؛\nفەرماندەی ئۆپراسیۆنی پارێزگای ئەنبار جەختی کرد نزیک بە 700 تا 800 تیرۆریست کە دژی هێزە سەربازییەکانی عێراق ئۆپراسیۆنیان کردووە لە بودجەی قوربانیانی تیرۆریزم کەڵکوەردەگرن.\nبە ڕاپۆرتی ئاژانسی هەواڵی مێهر، ناسر غنام فەرماندی ئۆپراسیۆنی ئەنبار لە ئەو بارەوە ڕایگەیاند: زیاتر لە سێ هەزار ناوی ساختە لە نێو دۆسیەکانی بنیاتی شەهیدی پارێزگای ئەنبار هەیە و بە پێی یاسا شوێنگیری دەکرێن.\nئەلغنام زیادی کرد: فەرماندەیی ئۆپراسیۆنی ئەنبار سەبارەت بە سکاڵای هەندێک لە هاووڵاتیانی پارێزگای ئەنبار سەبارەت بە بوونی دۆسیەی ساختە لە بنایەتی شەهید نامەی بۆ نووسینگەی سەرۆک وەزیران نووسیوە و دوای ئەوە کومیتەیەک پێک هات و دەرکەوت کە نزیک بە 3600 ناوی ساختە لە نێو دۆسیەکانی بنیاتی شەهیدی پارێزگای ئەنبار هەیە.\nفەرماندەی ئۆپراسیۆنی ئەنبار جەختی کرد: نزیک بە 700 بۆ 800 تیرۆریست لەوانە تیرۆریستە خۆکوژەکان کە لە دژی هێزە سەربازی و ئەمنییەکانی عێراق شەڕیان کردووە لە بودجەی تەرخان کراو لەلایەن دەوڵەتەوە بۆ گیان فیدایان کەڵکیان وەرگرتووە.